CELEX: 62012CN0001
Language: sk
Date: 2012-01-03 00:00:00
Title: Vec C-1/12: Návrh na začatie prejudiciálneho konania, ktorý podal Tribunal da Relação de Lisboa (Portugalsko) 3. januára 2012 — Ordem dos Técnicos Oficiais de Contas/Autoridade da Concorrência

24.3.2012   
            
            
               SK
            
            
               Úradný vestník Európskej únie
            
            
               C 89/12
            
         Návrh na začatie prejudiciálneho konania, ktorý podal Tribunal da Relação de Lisboa (Portugalsko) 3. januára 2012 — Ordem dos Técnicos Oficiais de Contas/Autoridade da Concorrência
   (Vec C-1/12)
   2012/C 89/18
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal da Relação de Lisboa
   
      Účastníci konania pred vnútroštátnym súdom
   
   
      Žalobca: Ordem dos Técnicos Oficiais de Contas
   
      Žalovaný: Autoridade da Concorrência
   
      Prejudiciálne otázky
   
   
               1.
            
            
               Má sa subjekt, akým je Ordem dos Técnicos Oficiais de Contas (OTOC), ako celok považovať za združenie podnikateľov na účely uplatnenia ustanovení Spoločenstva týkajúcich sa hospodárskej súťaže (trhu vzdelávania)? Ak áno, má sa v takom prípade súčasný článok 101 ods. 2 ZFEÚ vykladať v tom zmysle, že sa vzťahuje aj na subjekt, akým je OTOC, ktorý prijíma všeobecne záväzné predpisy na vykonanie zákonných požiadaviek v oblasti povinného vzdelávania autorizovaných účtovníkov s cieľom zaručiť občanom spoľahlivé a kvalitné služby?
            
         
               2.
            
            
               Ak má subjekt, akým je OTOC, podľa zákona povinnosť prevádzkovať systém povinného vzdelávania pre svojich členov, možno súčasný článok 101 ZFEÚ vykladať v tom zmysle, že umožňuje spochybniť vytvorenie zákonom predpísaného systému vzdelávania zo strany OTOC a vydanie nariadenia, ktoré podrobnejšie upravuje tento systém, v rozsahu, v akom v nevyhnutnej miere vykonáva uvedenú zákonnú požiadavku? Alebo je táto oblasť naopak vylúčená z pôsobnosti článku 101 ZFEÚ a musí sa posudzovať podľa súčasného článku 56 a nasl. ZFEÚ?
            
         
               3.
            
            
               S prihliadnutím na to, že rozsudok Wouters a i. (1) — a iné podobné rozsudky — sa týkali právnej úpravy, ktorá mala vplyv na hospodársku činnosť členov predmetného profesijného združenia, bránia súčasné články 101 ZFEÚ a 102 ZFEÚ právnej úprave ďalšieho vzdelávania autorizovaných účtovníkov, ktorá priamo neovplyvňuje ich hospodársku činnosť?
            
         
               4.
            
            
               Môže vzhľadom na právo Únie v oblasti hospodárskej súťaže (na trhu vzdelávania) profesijné združenie vyžadovať na výkon uvedeného povolania určité ďalšie vzdelávanie, ktoré poskytuje len toto združenie?
            
         
      (1)  Rozsudok Súdneho dvora z 19. februára 2002, Wouters a i., C-309/99, Zb. s. I-1577.